ລມຕ. Kerry ໃຊ້ການປະຊຸມ ທີ່ນະຄອນ Davos ເພັ່ງເລັງໃສ່ ການເຈລະຈາ ສັນຕິພາບ ຊີເຣຍ
ທ່ານ Kerry ​ໄດ້​ພົບ​ປະ​ ໃນ​ວັນ​ພຸດ​ວານ​ນີ້​ ກັບ​ທ່ານ Lavrov ລັດຖະມົນຕີ​ການ​ຕ່າງປະ​ເທດ ​ຂອງຣັດ​ເຊຍ​ ພັນທະ​ມິດ​ທີ່​ສຳຄັນ​ ຂອງ​ປະທາ​ນາທີ​ບໍດີຊິ​ເຣຍ.
ລັດຖະມົນຕີການຕ່າງປະເທດສະຫະລັດ ທ່ານ ພວມພົບປະກັບທູດພິເສດຂອງ ອົງການສະຫະປະຊາຊາດຮັບ ຜິດຊອບເລື້ອງຊິເຣຍ ໃນຄວາມພະຍາຍາມຫຼ້າສຸດເພື່ອແກ້ໄຂ ການບໍ່ລົງຮອຍກັນລະຫວ່າງບັນດາປະເທດມະຫາອຳນາດຂອງ ໂລກ ທີ່ພວມຂົ່ມຂູ່ວ່າ ຈະເຮັດໃຫ້ມີການຊັກຊ້າ ໃນການເຈລະ ຈາສັນຕິພາບຂອງນາໆຊາດກ່ຽວກັບອະນາຄົດຂອງ ຊິເຣຍ ທ່ານ Kerry ແລະທ່ານ Staffan de Mistura ພວມພົບປະກັນ ຢູ່ຂ້າງນອກຂອງກອງປະ ຊຸມເສດຖະກິດທີ່ເມືອງ ປະເທດສວິດເຊີແລນນັ້ນໄດ້ສະແດງອອກເຖິງຄວາມຫວັງ ກ່ຽວ ກັບການເຈລະຈາທີ່ໄກ່ເກຍໂດຍອົງການສະຫະປະຊາຊາດ ໃນການມອບໂອນອຳນາດທາງການເມືອງໃນຊິເຣຍນັ້ນ ສາມາດທີ່ຈະເລີ້ມໄດ້ຕາມແຜນ ການທີ່ໄດ້ວາງໄວ້ ໃນວັນຈັນທີ່ຈະມາເຖິງນີ້ ທ່ານ Mistura ໄດ້ຮັບຮູ້ໃນວັນພຸດວານນີ້ວ່າ ການເຈລະຈາອາດຈະບໍ່ເກີດຂຶ້ນ ໂດຍບອກ ກັບອົງການຂ່າວ CNN ວ່າ “ຂ້າພະເຈົ້າເຊື່ອວ່າ ພວກເຮົາສາມາດເລີ້ມການເຈລະຈາໄດ້ ແຕ່ມັນອາດຈະບໍ່ແມ່ນໃນວັນທີ 25 ແຕ່ພວກເຮົາຍັງຈະສືບຕໍ່ກົດດັນ ພວກເຮົາຈຳເປັນທີ່ຈະຕ້ອງໄດ້ສືບຕໍ່ການກົດດັນນີ້ ” ໄດ້ມີການຂັດແຍ້ງກັນຢ່າງກ້ວາງຂວາງ ກ່ຽວກັບວ່າ ກຸ່ມຕໍ່ຕ້ານລັດຖະບານກຸ່ມໃດ ຄວນຈະ ເຂົ້າຮ່ວມໃນການເຈລະຈານີ້ ແລະເຈົ້າໜ້າທີ່ກ່າວວ່າ ການພົບປະກັນໃນສັບປະດາໜ້ານີ້ ບໍ່ສາມາດຈະມີຂຶ້ນໄດ້ ຈົນກວ່າວ່າ ລາຍຊື່ຂອງພວກທີ່ຈະເຂົ້າຮ່ວມນັ້ນ ໄດ້ຮັບການເຫັນ ພ້ອມຢ່າງເປັນເອກກະສັນກ່ອນ ທ່ານ Kerry ໄດ້ພົບປະໃນວັນພຸດວານນີ້ກັບທ່ານ Segei Lavrov ລັດຖະມົນຕີການ ຕ່າງປະເທດຂອງຣັດເຊຍ ພັນທະມິດທີ່ສຳຄັນຂອງປະທານາທີບໍດີຊິເຣຍ ທ່ານ Bashar al-Assad ຫຼັງຈາກນັ້ນ ທ່ານ Lavrov ໄດ້ກ່າວວ່າ Moscow  ທີ່ຈະ ເລື່ອນການເຈລະຈາສັນຕິພາບນີ້ ໄປໃສ່ເດືອນໜ້າ ອົງການສະຫະປະຊາຊາດ ໄດ້ກ່າວວ່າ ຕົນຈະບໍ່ອອກບັດເຊີນ ໄປຮ່ວມການເຈລະຈາຈົນ ກວ່າວ່າ ການບໍ່ເຫັນພ້ອມກ່ຽວກັບຕົວແທນຂອງພວກຕໍ່ຕ້ານລັດຖະບານ ໄດ້ຮັບການແກ້ ໄຂເສຍກ່ອນ ໂຄສົກຂອງກະຊວງການຕ່າງປະເທດສະຫະລັດ ໄດ້ກ່າວວ່າ  ຖ້າຫາກວ່າ ການເຈລະຈາສັນຕິພາບນີ້ ຫາກມີການຊັກຊ້າໄປ ດ້າມມື້ນຶ່ງຫຼື ສອງນັ້ນ ການໄປຮ່ວມກອງປະຊຸມເສດຖະກິດໂລກທີ່ເມືອງ Devos ຂອງທ່ານ Kerry ນີ້ແມ່ນບາດ ກ້າວທຳອິດ ຂອງການຢ້ຽມຢາມ 5 ປະເທດ ຊຶ່ງຈະພາໃຫ້ທ່ານເດີນທາງຜ່ານພາກຕາເວັນ ອອກກາງແລະແຖບເອເຊຍ ກອງປະຊຸມປະຈຳປີ ແມ່ນກອງປະຊຸມຂອງປະມຸກລັດແລະຜູ້ນຳລັດຖະບານພ້ອມທັງຫົວໜ້າ ບໍລິຫານຫານສູງສຸດຂອງຫຼາຍໆບໍລິສັດ ເຂົ້າຮ່ວມ ທ່ານ Kerry ຈະຂຶ້ນຖະແຫຼງຕໍ່ກອງປະຊຸມນີ້ ໃນວັນສຸກມື້ອື່ນ ໃນແລງວັນພະຫັດມື້ນີ້ ທ່ານ Kerry ຈະພົບປະກັບບັນດາຜູ້ນຳອື່ນໆ ຊຶ່ງຮວມມີ ນາຍົກລັດຖະ ມົນຕີອິຣັກ ທ່ານ Haider al- Abadi ແລະນາຍົກລັດຖະມົນຕີ Israel ທ່ານ Benjamin Netanyahu